RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 28.01.2025. |  | Nr. DIKS-25-8-nos |

|  |
| --- |
| **Rīgas bērnu un jauniešu anekdošu konkursa “Anekdošu virpulis” nolikums** |

1. **Vispārīgie jautājumi**
2. Nolikums izstrādāts, pamatojoties uz Valsts izglītības satura centra (turpmāk – VISC) nolikumu “Anekdošu virpulis 2025”, kas apstiprināts ar VISC 2024.gada 7.oktobra rīkojumu Nr.4.1-07/72 un nosaka Rīgas bērnu un jauniešu anekdošu konkursa “Anekdošu virpulis” Rīgas kārtas norises kārtību un nosacījumus (turpmāk – Konkurss).
3. Konkursa mērķis ir stāstīšanas prasmju izkopšana un pilnveidošana, balstoties uz mutvārdu stāstīšanas tradīcijām.
4. Konkursa uzdevumi:
	1. attīstīt stāstīšanas kultūras tradīcijas;
	2. izkopt stāstīšanas iemaņas un humora izjūtu;
	3. veicināt dalībnieku prasmes uzrunāt auditoriju;
	4. novērtēt dalībnieku sniegumu un izvirzīt dalībai Valsts izglītības attīstības aģentūras organizētajam konkursa finālam.
5. Konkursu rīko Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Rīgas bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).
6. Par Konkursa norisi atbildīgā persona Centra folkloras jomas galvenā speciāliste Dina Liepa, tālrunis 28232687, e-pasts dliepa4@edu.riga.lv.
7. Konkursa nolikums un informācija par Konkursu tiek publicēta Centra tīmekļvietnē www.intereses.lv.
8. **Konkursa norises vieta, laiks un pieteikšanās kārtība**
9. Konkurss notiek 2025.gada 6.martā plkst. 13.00 Bērnu un jauniešu centrā “Rīgas Skolēnu pils”, Krišjāņa Barona ielā 99, Rīgā.
10. Pieteikumu dalībai Konkursā (1.pielikums) nosūta līdz 2025. gada 1.martam Centra folkloras jomas galvenajai speciālistei Dinai Liepai uz e-pastu dliepa4@edu.riga.lv.
11. **Konkursa dalībnieki un dalības nosacījumi**
12. Konkursā piedalās Rīgas valstspilsētas pašvaldības vispārējās un interešu izglītības iestāžu (turpmāk – Iestādes) folkloras kopu dalībnieki, kā arī folkloras interesenti līdz 21 gada vecumam individuāli vai grupā (turpmāk - Dalībnieki) šādās vecuma grupās:
	1. jaunākā grupa (līdz 11 gadiem);
	2. vidējā grupa (12 – 16 gadi);
	3. vecākā grupa (17 – 21 gadam).
13. Dalībniekam jāsagatavo vismaz 20 anekdotes par dažādām tēmām un aktuāliem notikumiem sabiedrībā.
14. Dalībnieki sacenšas grupās līdz pieciem cilvēkiem, pa kārtai stāstot anekdotes. Kad izstāstītas trīs – četras anekdotes, žūrija izvēlas tos, kuri dodas uz nākamo kārtu. Nākamajā kārtā satiekas grupu uzvarētāji no citām grupām un anekdošu stāstīšana turpinās. Katrā grupā un kārtā nosaka uzvarētājus, līdz finālā tiekas labākie stāstītāji.
15. Dalībnieku pavadoša persona ir atbildīga par Dalībnieku sabiedriskās kārtības un sabiedrībā pieņemto uzvedības normu ievērošanu, kā arī nepilngadīgo Dalībnieku drošību. Centrs ir atbildīgs par drošas vides nodrošināšanu Konkursa dalībniekiem Konkursa norises vietā. Ārkārtas situācijas gadījumos rīkojas atbilstoši Departamenta noteiktajai kārtībai.
16. **Vērtēšanas noteikumi un rezultātu paziņošana**
17. Dalībnieku sniegumu vērtē Rīgas bērnu un jauniešu centra “Laimīte” izveidota vērtēšanas komisija (turpmāk – Komisija), saskaņā ar vērtēšanas kritērijiem:
	1. prasme anekdoti izstāstīt skaidri un saprotami;
	2. anekdotes oriģinalitāte, repertuāra bagātība;
	3. anekdotes atbilstība situācijai, stāstītāja un klausītāja vecumam;
	4. stāstītāja tēls un stils, neverbālo līdzekļu lietojums;
	5. spēja ar savu anekdoti turpināt/atbildēt uz iepriekš stāstīto tēmu/anekdoti.
18. Katram Dalībniekam Komisijas pārstāvji liek savu individuālo vērtējumu.
19. Dalībniekiem, atbilstoši novērtējumam, tiek piešķirts:
	1. I pakāpes diploms (Dižais smīdinātājs);
	2. II pakāpes diploms (Lielais smīdinātājs);
	3. III pakāpes diploms (Mazais smīdinātājs).
20. Komisija ir tiesības lemt par balvu un pateicību piešķiršanu.
21. Konkursa finālam Komisija izvirza Dalībniekus, kuri ieguvuši Dižā smīdinātāja titulu. Konkursa fināls notiek Smieklu dienā – 2025.gada 1.aprīlī, Rīgas Latviešu biedrības namā, Merķeļa ielā 13, Rīgā, saskaņā ar VISC “Anekdošu virpulis 2025” nolikumu.
22. Vērtējums tiek fiksēts vērtēšanas lapā un protokolā. Komisijas protokoli tiek glabāti saskaņā ar Rīgas Bērnu un jauniešu centra “Laimīte” dokumentu klasifikācijas shēmu.
23. Komisijas lēmums ir galīgs un neapstrīdams
24. Informācija par Konkursa rezultātiem tiek publicēta 2025.gada 15.martā Centra tīmekļvietnē www.intereses.lv/apvienības/folklora.
25. **Dalībnieka personas datu aizsardzība attiecībā uz personas datu apstrādi**
26. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
27. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
28. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv.
29. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
30. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e‑pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).
31. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (2.pielikums) pirms pieteikuma dalībai Konkursā iesniegšanas.
32. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Juhņēviča 67181333Liepa 67340659  |

1.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes 28.01.2025. nolikumam

Nr. DIKS-25-8-nos “Rīgas bērnu un jauniešu anekdošu

konkursa “Anekdošu virpulis” nolikums”

**PIETEIKUMS**

**Rīgas bērnu un jauniešu anekdošu konkursam** **“Anekdošu virpulis”**

Pieteikumu nosūta līdz **2025.gada 1.martam** Dinai Liepai uz e-pastu dliepa4@edu.riga.lv.

|  |  |
| --- | --- |
| Pilsēta/novads | Rīga |
| Izglītības iestāde |  |
| Folkloras kopa |  |
| Dalībnieka vārds, uzvārds |  |
| Vecums |  |
| Klase/kurss/grupa |  |
| Vadītājs/i (vārds, uzvārds) |  |
| Cik gadus piedalās “Anekdošu virpulī” un kādi ir iepriekšējie tituli |  |
| Tālrunis |  |
| e-pasts |  |

Folkloras kopas vadītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds Uzvārds

Datums:

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Juhņēviča 67181333Liepa 67340659  |

2.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes 28.01.2025. nolikumam

Nr. DIKS-25-8-nos “Rīgas bērnu un jauniešu anekdošu

konkursa “Anekdošu virpulis” nolikums”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību Rīgas bērnu un jauniešu anekdošu konkursā**

**“Anekdošu virpulis”**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
|  [ ]  personas datu publiskošanai – fotogrāfiju un video izvietošanai Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv, Rīgas bērnu un jauniešu centra “Laimīte” Rīgas Interešu izglītības metodiskā centra (turpmāk – Centrs) tīmekļvietnē www.intereses.lv un Rīgas valstspilsētas pašvaldības un/vai Centra sociālo tīklu kontā *Facebook*. Esmu informēts, ka varu atsaukt savu piekrišanu personas datu publiskošanai, rakstot uz Centra e-pastu intereses@riga.lv. Centrs nodrošinās attiecīgās personas datu dzēšanu vai aizklāšanu. |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Juhņēviča 67181333Liepa 67340659 |